**TOMMY HILFIGER ВКАРВА PREP СТИЛА НА СЪСТЕЗАТЕЛНАТА ПИСТА С КАМПАНИЯ ЕСЕН 2025, ПРЕДСТАВЯЙКИ “THE HILFIGER RACING CLUB”**

*Продължавайки традицията да преобръща американския стил, кампанията възражда prep естетиката чрез смесица от мотоспорт носталгия и смел дух*

Tommy Hilfiger представя своята кампания за eсен 2025 – “The Hilfiger Racing Club”, с участието на актьора Никълъс Холт и модната икона Клаудия Шифър. С естетика, вдъхновена от носталгията по луксозния мотоспорт. В “The Hilfiger Racing Club” всяка обиколка е едновременно почит към класиката и стъпка към новото с дръзка свежест.

„Преосмислянето на prep стила е в основата на креативната ми визия вече 40 години,“ споделя Томи Хилфигър. „От самото начало съм смесвал класическия американски стил с културни влияния и съм развълнуван да продължа това наследство, което винаги е разчупвало правилата. Този сезон бележи началото на нова глава – с ‘The Hilfiger Racing Club’, която открива най-новата ни серия кампании и добавя различен прочит на един от най-емблематичните моменти в preppy социалния календар“.

Фотографиран от Глен Лъчфорд, проектът акцентира върху актьора Никълъс Холт, който в момента участва във филма *Superman*, и върху супермодела Клаудия Шифър. Той е обучен състезателен пилот и запален фен на винтидж моторните спортове, излъчва топлина и увереност на пистата. Тя е впечатляващо присъствие, което въплъщава класическа елегантност и изискана изтънченост.

 „Прочитът на Томи към тази колекция носи същата енергия, която ме привлича в състезателната писта,“ казва Никълъс Холт. „Има традиция, но е пълна с живот и усещане за забавление. Тя отразява класическия американски prep стил, с който той е известен – непреходен и без усилие стилен.“

„Томи има изключителен талант да създава колекции, които са едновременно вечни и закачливи,“ казва Клаудия Шифър. „Точно този радостен дух на себеизразяване е уловил в кампанията – той ни покани в своя свят и беше прекрасно да бъда част от него.“

С тази кампания започва първата глава от “You’re Invited, No RSVP Required” – нов стилов манифест, който ще задава тона на идните сезони с дързост, свобода и индивидуалност в prep стила. Началото е през 1985 г., когато билборд на Times Square поставя името на Томи Хилфигър сред най-големите дизайнери на своето време. Оттогава марката неизменно носи духа на игривия бунт – от хип-хоп сцената и Formula 1® до най-бляскавите червени килими.

Колекция есен 2025 бележи завръщането на Tommy Hilfiger към Ню Йорк – същността на бранда – където prep наследството е преразказано чрез модерни слоеве и смели текстурни комбинации. Колекцията включва ризи с обновени тартан десени, якета с водоустойчиво покритие и дамски тренч от устойчива вълнена смес с отличителен каре десен. С напредването на сезона вдъхновението идва от сърцето на Ню Йорк – оксфордски ризи под ръгби пуловери и разхлабени вратовръзки за непринуден стил. Плисетата придобиват свеж облик в комбинация със суичъри с герб, а денимът се съчетава с емблематичната American Icon чанта.

Модерна интерпретация на heritage гардероба, преобръщащ традиционния нюйоркски prep чрез неподражаемия подход на Томи.